X20XEV

Motor X20XEV je produktom firmy General Motors. Ide o radový 4-valcový benzínový motor o obsahu 1998 ccm (2.0L), s 16 ventilmi s rozvodom DOHC a výkonom 100 kW (136 PS). Tento motor je nástupcom verzie C20XE, pričom po modernizácii koncernom General Motors je označovaný ako 'Ecotec'.

Kódovanie interného označenia: 
 X – Emisná norma: 94/12/EC, EURO2
 20 – 2.0L
 X – Kompresný pomer – 10.0-11.5:1
 E – Príprava zmesi – vstrekovanie paliva
 V – Špecifické označenie

Motor X20XEV koncernu General Motors, bol používaný prevažne v koncernových modeloch Opel Omega, Opel Vectra a Opel Calibra a v kombinácii s manuálnou päťstupňovou prevodovkou tvoril značnú časť motorizácií predaných automobilov značky Opel.

Táto pohonná jednotka je označovaná ako ECOTEC a je špecifická systémom recirkulácie výfukových plynov.  Princíp spočíva v opätovnom privedení časti spalín – výfukových plynov, na základe informácií riadiacej jednotky a jazdného režimu do spaľovacieho priestoru motora.

Kategória:Motory General Motors
Kategória:Radové motory
Kategória:Vozidlové motory
Kategória:Automobilové motory
Kategória:Štvorvalcové motory